Държавен вестник, бр. 21, 2021 г., стр. 69

БРОЙ  21	
Д Ъ Р Ж А В Е Н  В Е С Т Н И К 	
СТР.  69  
(2) Дружеството със специална инвестици-
онна цел трябва да поддържа собствен капитал, 
най-малко равен на размера по ал. 1.
(3) Капиталът, записан на учредително-
то събрание, трябва да бъде изцяло внесен 
към момента на подаване на заявлението 
за вписване на дружеството със специална 
инвестиционна цел в търговския регистър.
(4) Вноските в капитала на дружество със 
специална инвестиционна цел могат да бъдат 
само парични.
(5) Акциите на дружество със специална 
инвестиционна цел са безналични. Член 185, 
ал. 2, изречение второ от Търговския закон 
не се прилага.
(6) Дружеството със специална инвестици-
онна цел не може да издава привилегировани 
акции, даващи право на повече от един глас.
(7) Капиталът на дружество със специална 
инвестиционна цел не може да бъде намаляван 
чрез принудително обезсилване на акции.
(8) Увеличаване на капитала по чл. 197 от 
Търговския закон не се допуска.
Набиране на парични средства
Чл. 8. Средствата, набирани чрез издава-
нето на ценни книжа, се внасят от лицата, 
закупили ценните книжа, по банкова сметка, 
специално открита от дружеството със спе-
циална инвестиционна цел.
Устав и правила
Чл. 9. (1) Освен данните, предвидени в 
чл. 165, т. 1, т. 3 – относно размера на капитала 
и номиналната стойност на отделната акция, 
т. 4 и 8 – 10 от Търговския закон, уставът на 
дружеството със специална инвестиционна 
цел трябва да съдържа и:
1. предмета на дейност и срока, за който 
се създава дружеството;
2. вида на активите, в които дружеството 
ще инвестира;
3. инвестиционните цели на дружеството, 
съответно намеренията на дружеството да 
участва в учредяването или в придобиването 
на дялове или акции в специализирани дру-
жества по чл. 28, ал. 1;
4. ограниченията към вида недвижими имо-
ти, в които дружеството може да инвестира, 
съответно към вида на вземанията и тяхната 
обезпеченост, ако такива са предвидени;
5. максималния размер на годишните 
разходи за управление на дружеството, при 
изрично посочване на максималния размер 
на годишните разходи за възнаграждение на 
третите лица по чл. 27, ал. 3, когато е при-
ложимо; 
6. информация за другите държави членки, 
в които възнамерява да придобива недвижими 
имоти, когато е приложимо.
(2) Максималните размери на разходите по 
ал. 1, т. 5 се определят като съотношение към 
стойността на активите по баланса на дру-
жеството със специална инвестиционна цел.
(3) Общото събрание на акционерите на 
дружеството със специална инвестиционна 
цел приема правила за управление на риска, в 
случай че дружеството участва в учредяването 
или в придобиването на дялове или акции в 
едно или повече специализирани дружества 
по чл. 28, ал. 1.
Управление
Чл. 10. (1) Дружеството със специална ин-
вестиционна цел се управлява и представлява 
от съвет на директорите.
(2) Членовете на съвета на директорите на 
дружеството със специална инвестиционна 
цел, както и прокуристите на дружеството 
трябва да имат висше образование и да не са:
1. осъждани за умишлено престъпление 
от общ характер;
2. обявени в несъстоятелност като едно-
личен търговец или като неограничено отго-
ворен съдружник в търговско дружество и да 
не се намират в производство за обявяване в 
несъстоятелност;
3. били членове на управителен или кон-
тролен орган на дружество или кооперация, 
прекратени поради несъстоятелност през 
последните две години, предхождащи датата 
на решението за обявяване на несъстоятел-
ността, ако има неудовлетворени кредитори;
4. лишени от право да заемат материал-
ноотговорна длъжност;
5. съпрузи или роднини до трета степен 
включително, по права или по съребрена ли-
ния помежду си или на член на управителен 
или контролен орган на трето лице по чл. 27, 
ал. 4, когато е приложимо.
(3) Членовете на съвета на директорите на 
дружеството със специална инвестиционна цел 
и прокуристите на дружеството трябва да са 
лица с добра репутация, с необходимите знания 
и умения, с квалификация и минимален про-
фесионален опит три години, съответстващи 
на осъществяваната от дружеството дейност. 
(4) Изискванията на ал. 2 и 3 се прилагат и 
за физическите лица, които са представители 
на юридически лица – членове на съвета на 
директорите на дружеството със специална 
инвестиционна цел.
(5) Обстоятелствата по ал. 2, т. 1 се удосто-
веряват със свидетелство за съдимост. Когато 
държавата, чийто гражданин е лицето, не 
издава свидетелство за съдимост, то може да 
бъде заменено от аналогичен документ, доказ-
ващ съответствие с това изискване, издаден 
от компетентен съдебен или администрати-
вен орган в тази държава или в Република 
България.
(6) За установяване на обстоятелствата по 
ал. 2, т. 2 – 5 се представя декларация, под- 
писана от съответното лице по ал. 2 или 4.